**Βουλευτικές εκλογές** διεξήχθησαν στο Ιράν στις 26 Φεβρουαρίου 2016 για την εκλογή των μελών της Ισλαμικής Συμβουλευτικής Συνέλευσης. Ο δεύτερος γύρος διενεργήθηκε στις 29 Απριλίου 2016 για ορισμένες περιφέρειες όπου οι υποψήφιοι απέτυχαν να συμπληρώσουν το ελάχιστο απαιτούμενο ποσοστό του 25% των ψήφων. Η θητεία των βουλευτών διαρκεί από τις 28 Μαΐου 2016 ως τις 27 Μαΐου 2020.

Οι εκλογές αποτέλεσαν μέρος των γενικών εκλογών, στο πλαίσιο των οποίων εξελέγησαν και τα μέλη της Συνέλευσης των Ειδικών.
Ήταν οι πρώτες εκλογές στις οποίες και τα 2 σώματα εξελέγησαν ταυτόχρονα.

Οι εγγεγραμμένοι ψηφοφόροι ήταν 54.915.024 (η ηλικία χορήγησης δικαιώματος ψήφου είναι τα 18 έτη). Περισσότερα από 12.000 άτομα έκαναν αίτηση για να διεκδικήσουν την εκλογή. 
Το Συμβούλιο των Κηδεμόνων απέρριψε τις υποψηφιότητες 5.200 ατόμων, κυρίως μεταρρυθμιστών και αποχώρησαν 612 άτομα.

Εκλογικό σύστημα
----------------

Κύριο λήμμα: Εκλογές στο Ιράν
Η Ισλαμική Συμβουλευτική Συνέλευση αριθμεί 290 μέλη, από τα οποία τα 285 εκλέγονται άμεσα και 5 έδρες προορίζονται από πριν για τους Ζωροάστρες, τους Εβραίους, τους Ασσύριους και Χαλδαίους Χριστιανούς και για τους Αρμένιους του Ιράν (μία για τους Αρμένιους του Βορρά και μία για εκείνους του Νότου).

Τα 285 άμεσα εκλεγμένα μέλη εκλέγονται από τις 196 περιφέρειες, που αποτελούν ένα μίγμα μονοεδρικών και πολυεδρικών περιφερειών. Στις μονοεδρικές περιφέρειες οι υποψήφιοι πρέπει να συμπληρώσουν το 1/3 των ψήφων από τον πρώτο γύρο προκειμένου να εκλεγούν. Εάν δεν υπάρχει κανένας υποψήφιος που να φτάνει το όριο, διεξάγεται και δεύτερος γύρος ανάμεσα στους υποψηφίους που έλαβαν τις περισσότερες ψήφους. Στις πολυεδρικές περιφέρειες οι ψηφοφόροι ψήφισαν ανάλογα με τις διαθέσιμες έδρες. Οι υποψήφιοι πρέπει να συγκεντρώσουν ψήφους από τουλάχιστον το ένα τρίτο των ψηφοφόρων προκειμένου να εκλεγούν. Εάν δεν πληρωθούν όλες οι έδρες στον πρώτο γύρο της ψηφοφορίας, διεξάγεται 2ος γύρος με τον διπλάσιο αριθμό υποψηφίων όσες και οι έδρες που πρέπει να πληρωθούν.

Αποτελέσματα
------------

Σύμφωνα με τα αποτελέσματα των βουλευτικών εκλογών, οι μεταρρυθμιστές κέρδισαν πλειοψηφία, όμως στο κοινοβούλιο κανένα κόμμα δεν θα έχει αυτοδυναμία.

### Συνέλευση των Ειδικών

Ο πρόεδρος Χασάν Ροχανί και ο πρώην πρόεδρος Αλί Ακμπάρ Χασεμί Ραφσαντζανί εξελέγησαν με τον μεγαλύτερο αριθμό των ψήφων στη Συνέλευση των Ειδικών. Η θητεία των 88 μελών της 5ης Συνέλευσης των Ειδικών προβλέπεται να είναι οκταετής. Η συμμετοχή διαμορφώθηκε στο 62%.

|
|  |
| Κόμμα (ηγέτης) | Ποσοστό % | Έδρες | Διαφορά ± |
| Μαχητικός Κλήρος (Μοβαχεντί) | 75 | 66 | -3 |
| Δάσκαλοι Σεμιναρίου (Γιαζντί) | 72,7 | 64 | -5 |
| Ειδικοί του Λαού (Ραφσαντζανί) | 62,5 | 55 | Νέο |

### Συνέλευση των Συμβούλων

Η σύνθεση της Συνέλευσης των Συμβούλων μετά τις εκλογές του 2016.

|
|  |
| Συνασπισμός | Έδρες |
| Όνομα |  | επί του συνόλου |  |
| Λίστα της Ελπίδας |  | 121 | 41,72% | 121 / 290 |
| Μεγάλος Συνασπισμός Μετριοπαθών |  | 83 | 28.62% | 83 / 290 |
| Συνασπισμός Φωνή του Λαού |  | 11 | 3.80% | 11 / 290 |
| ΑνεξάρτητοιΉσσονες λίστες:Μέτωπο Σωφροσύνης και Ανάπτυξης |  | 65 | 22,41% | 65 / 290 |
| Υποστηρίχθηκαν από αμφότερους τους Μετριοπαθείς και τη Λίστα της Ελπίδας |  | 3 | 1,03% | 3 / 290 |
| Έδρες που προορίζονται για τις θρησκευτικές μειονότητες |  | 5 | 1,73% | 5 / 290 |

↓| **121** | **11** | **83** | **75** |
| **Λίστα της Ελπίδας** | **Φωνή του λαού** | **Μετριοπαθείς** | **Λοιποί** |

Παραπομπές
----------

1. ↑  «PressTV». Ανακτήθηκε στις 29 Απριλίου 2016.
2. ↑  «Rafsanjani May Run for the Top Position in the Leadership Assembly». Rooz. 14 Ιουλίου 2014. Αρχειοθετήθηκε από το πρωτότυπο στις 25 Οκτωβρίου 2014.
3. 1 2  «Elections in Iran: The great candidate cull: Choose any candidate you like—after the mullahs have excluded reformers». *The Economist*. 2016-02-20.. Ανακτήθηκε στις 2016-02-20.
4. 1 2  Electoral system IPU
5. 1 2 3 4 5 6 7   *اسامی 290 نماینده مجلس دهم با گرایش سیاسی‌شان/ لیست امید و مستقل‌ها پیروز هر دو مرحله انتخابات شدند*, 2016-04-30, ανακτήθηκε στις 2016-04-30
6. ↑  Εκλογές Ιράν: Ραφσαντζανί και Ροχανί εκλέγονται πρώτοι στη Συνέλευση των Ειδικών, Huffington Post, 27-2-2016.
7. ↑  «Iran election extended amid high turnout». *BBC* (British Broadcasting Corporation). 2016-02-26.. Ανακτήθηκε στις 2016-02-26.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιρανικές βουλευτικές εκλογές 2016** |